kardosdrur/scandi-wiki huggingface dataset:
Europa-Parlamentsvalget 2014

Europa-Parlamentsvalget 2014 var et politisk valg til Europa-Parlamentet, der blev afholdt mellem den 22. og 25. maj 2014. I Danmark blev valget afholdt søndag d. 25. maj 2014 - se Europa-Parlamentsvalget 2014 i Danmark. Det var den niende afstemning til parlamentet siden dets start i 1979.

Baggrund 
Valgdagene blev besluttet af Rådet. Valgene i 2014 blev afholdt i slutningen af maj i stedet for begyndelsen af juni, som det havde været tilfældet med tidligere valg til Europa-Parlamentet. Valgene blev bragt frem til at give mere tid til valget af en præsident for Europa-Kommissionen, og fordi de ellers ville være faldet sammen med pinseweekenden, som er skoleferie i mange medlemsstater. 

Den igangværende Eurozone-krise, en udløber af Finanskrisen, begyndte flere måneder efter det sidste Parlamentsvalg i juni 2009. Selv om det påvirkede de fleste EU-lande, har de hårdest ramte økonomier været dem i det sydlige del af Europa: Grækenland, Cypern, Italien, Spanien, Portugal, men også Irland. Blandt årsagerne hertil kan være de barske stramninger, som væsentligt har påvirket den offentlige godkendelse af EU-lederskab. Den procentdel af grækerne som syntes om godkendelse af EU-lederskab faldt fra 32% i 2010 til 19% i 2013, mens der i Spanien, svandt mere end halvdelen fra 59% i 2008 til 27% i 2013. Samlet set kunne kun fire af de 27 medlemslande godkende EU lederskabet. Peter S. Goodman tyder på, at "mistro om traktater og konventioner, der holder det moderne Europa sammen, er høj". "Europas etablerede partier forventes generelt det, at lide deres værste præstation" siden 1979, med de tre mainstream partier (EPP, PES, ALDE) forventes at kollektivt få 63% af stemmerne, et tab på 10% siden 2009.

Resultat

Eksterne henvisninger
Kirkeskoven (Rudersdal)

Kirkeskoven er en statsskov i Rudersdal Kommune beliggende mellem Søllerød Sø i vest, Attemosevej i øst, Søllerødvej i syd og Øverødvej i nordvest.

Eksterne henvisninger 
 Naturstyrelsen:Søllerød Kirkeskov 

Statsskove i Danmark
Rudersdal Kommunes geografi
Hundeskove i Danmark
Christoph Meineke

Christoph Meineke (født 13. marts 1979 i Hannover) er tysk partiløs politiker, der siden 2007 har været valgt til borgmester i Wennigsen.

Han blev valgt til borgmester i september 2008, og blev den derved den hidtil yngste fuldtidsborgmester i Niedersachsen.

Noter

Eksterne links 

Personer fra Hannover
Borgmestre fra Tyskland
Jonas T. Bengtsson

Jonas T. Bengtsson (født 27. april 1976) er en dansk forfatter fra Brønshøj i København. Han debuterede med romanen Aminas Breve i 2005, som han vandt BG Banks Debutantpris for. Siden har han udgivet romanerne Submarino (2008) og Et Eventyr (2011). Submarino blev i 2010 filmatiseret af Thomas Vinterberg og opnåede nomineringer til flere priser.

Referencer

Eksterne henvisninger 
 

Romanforfattere fra Danmark
Personer fra København
Danskere i 2000-tallet
Mandlige forfattere i det 21. århundrede
Personer i Kraks Blå Bog
Pasquale Casorti

Pasquale Casorti var en italiensk pantomimiker og ekvilibrist.

Casorti, der tilhørte en omrejsende artistfamilie, virkede i nogle år i Danmark. I 1800 gav han på Dyrehavsbakken forestillinger med sit store italienske selskab som var en linedanser- og pantomimetrup. Rupturen bestod foruden den italienske pantomime af kraft- og behændighedskunster. Året efter indgik han i et samarbejde med sin landsmand Antonio Cetti og gav forestillinger på Hofteatret i København, hvor den engelske mimiker James Price og hans familietrup optrådte samen med Casorti og hans trup. De opførte blandt andet en række af de pantomimer, der skulle blive begyndelsen til pantomimens popularitet i Danmark som Harlekin bombarderet, Pjerrots hvervning, Harlekin kok. Harlekin skelet, Harlekin hustyv af sin herre og Harlekin statue. 1802 forlod både han og truppen Danmark.

Casorti var gift med Theresa Rinaldi og far til Giuseppe Casorti.

Eksterne henvisninger 
 Opslag om Casorti-familien hos DSD, Den Store Danske
 Om Casorti hos LitteraturPriser.dk
 Eiler Nystrøm: Offentlige forlystelser i Frederik VI's tid, I, 1910.

Teaterskuespillere fra Italien
Skuespillere fra Italien
Italienere i 1800-tallet
Antonio Cetti

Antonio Cetti (cirka 1762 i Como, Italien - 1835 i København)  var en italiensk teaterentreprenør og meteorologisk instrumentmager.

Cetti kom til Danmark i 1797 hvor han fremviste optiske rariteter på Dyrehavsbakken og nedsatte sig senere som barometermager i København. Han indgik i et samarbejde med sin landsmand Pasquale Casorti og gav forestillinger med deres store italienske selskab som var linedanser- og pantomimetrup. Rupturen bestod foruden den italienske pantomime bestod af kraft- og behændighedskunster.
I 1801 gav de forestillinger på Hofteatret i København, hvor optrådte samen med den engelske mimiker James Price. De opførte bl.a. en række af de pantomimer der skulle blive starten til pantomimens popularitet i Danmark, f.eks Harlekin bombarderet, Pjerrots hvervning, Harlekin kok. Harlekin skelet, Harlekin hustyv af sin herre og Harlekin statue. 

Antonio Cetti var gift med Francesca Zingler (ca. 1770-1804), og de var forældre til operasangeren Giovanni Cetti (1794-1858). Han var gift anden gang med Marie Elisabeth Rodin (ca. 1760-1815)

Kilder
Særtryk af Historiske meddelelser om København, 3. række, 1 bind, hæfte 6.

Italienere i 1700-tallet
Håndværkere fra Danmark
Danskere i 1800-tallet
Hæftelade

En hæftelade er et redskab der bruges af bogbindere til at fastholde de enkelte ark ved sammenhæftning til en bogblok, der derefter kan indbindes, indlægges i et omslag eller bearbejdes på anden måde efter formålet. 

Hæfteladen består i sin simpleste skikkelse af et bræt med to opstandere, der bærer en tværliste, som kan stilles i forskellig højde, hvorfor opstanderne helst må være forsynede med skruegænger til regulering. 
Man anvender et passende antal hæftesnore eller bændler efter bogens størrelse.

Noter

Eksterne henvisninger

 "Heftning i Hefteladen" i Haandgerningsbog side 428 af N.C. Rom
 Hæftningen, tysk Wikibog

Bøger
Bogvæsen og boghåndværk
HEIMDAL

HEIMDAL (Historical Estimated International Model of the DAnish Labour movement) er en international makroøkonomisk model, som er udviklet i Arbejderbevægelsens Erhvervsråd (AE). I opbygningen af HEIMDAL er der set på verdensøkonomien fra en dansk/nordisk synsvinkel. 

HEIMDAL beskriver økonomien i 13 OECD-lande, heraf 11 europæiske. Disse lande er: Danmark, Sverige, Norge, Finland, Tyskland, Storbritannien, Frankrig, Italien, Holland, Belgien, Spanien, USA og Japan. Herudover inkluderer modellen udenrigshandlen for tre ikke-OECD blokke OPEC, NIC-landene samt det tidligere Comecon-område.

Modelstrukturen og de estimerede relationer bygger på de metoder og teorier, som er traditionelle inden for makroøkonomiske simulationsmodeller. En væsentlig inspirationskilde til de anvendte relationer har været de danske modeller ADAM, SMEC og MONA samt de internationale modeller INTER-LINK (OECD), NIGEM (NIESR) og QUEST (EU-kommissionen).

Eksterne henvisninger 
Beskrivelse af HEIMDAL

Kilder 
HEIMDAL - Model Description and Properties

International økonomi
Makroøkonomiske modeller
Niels Bender Mortensen

Niels Bender Mortensen (11. december 1962) er en dansk skuespiller.

Han er uddannet fra Skuespillerskolen ved Aarhus Teater i 1990. I 1991 havde han en af sine første roller i Den Jyske Operas opsætning af "West Side Story" som bandelederen Riff. Han var på Det Kongelige Teater i København fra 1992 til 1995, hvor han bl.a. spillede med i Suzanne Brøggers "Efter orgiet", "I tilfælde af ..." og "Richard den III". Han har derudover bl.a. medvirket i "En skærsommernatsdrøm" på Grønnegårds Teatret, "Det gode menneske fra Sezuan" på Gladsaxe Teater og haft hovedrollen som Fando i "Fando og Lis" på Jomfru Ane Teatret og var politikomissær i "Kirken" på Kaleidoskop.

Filmroller 
 1998 Helten Henning Ib 
 1984 Strings

TV-serier 
 1994 Enten eller - Du bestemmer Erik 
 1995-1997 Hjem til fem
 1999 TAXA Læge Del 48 
 2004-2006 Ørnen afsnit 12

Teaterroller

Betty Nansen Teatret 
 2004 Demokrati Reinhard Wilke

Det Kongelige Teater 
 1993 Efter orgiet Lem 
 1993 Kjartan og Gudrun Brand, skipper 
 1993 Melampe 
 1994 Livet er en drøm Tjener / oprører 
 1994 Richard III Jarl af Richmond / Henry VII 
 1994 I tilfælde af ... 
 1994 Syden Eric McClure 
 1995 Måneskin Fred 
 2001 Antonius og Cleopatra Officer hos Cæsar 
 2001 Peer Gynt Aslak, smed / Slave m.m.

Den Jyske Opera 
 1991 West Side Story bandelederen Riff

Fiolteatret 
 1993 Efter orgiet

Grønnegårds Teatret 
 1995 En skærsommernatsdrøm Theseus / Oberon

Gladsaxe Teater 
 1996 Det gode menneske fra Sezuan 1. Gud

Jomfru Ane Teatret 
 1998 Fando og Lis Fando

Kaleidoskop 
 2004 Kirken politikomissær

Eksterne henvisninger 
 
 Niels Bender - Dansk film og teater 

Filmskuespillere fra Danmark
Teaterskuespillere fra Danmark
Tv-skuespillere fra Danmark
Niels
Theodora Lang

Theodora Wilhelmine Linderstrøm Lang (3. maj 1855 – 16. december 1935) var grundlægger af Th. Langs Skoler i Silkeborg.

Tidlige liv og uddannelse 
Hun blev uddannet på Louise Westergaards privatlærerindekursus i København og virkede derefter i 7 år som huslærer. I 1881-82 var hun som elev omkring N. Zahles Skole og efter endt eksamen overtog hun en pigeskole i Silkeborg.

Th. Langs Skoler 
Allerede i 1886 stod den første bygning tegnet af Anton Rosen klar. Theodora Lang lagde ud med en pigeskole, men udvidede hurtigt også at uddanne lærerinder startende med privatlærerinder, derefter forskolelærerinder og i 1896 lærerindeseminarieum og i 1907 dimissionsret til studentereksamen. Opbygningen af imperiet som kort er skitseret her blev til ved Theodora Langs stærke vilje og gode forbindelser i byen. Imperiet udvidedes hurtigt og de mange udgifter til bygninger kunne være vanskelige at løfte. Samarbejdet med kommunen skiftede med den politiske farve. I de første år anså kommunen Th. Langs skoler for at være et billigt alternativ til at udvide skolerne. Senere da der kom socialdemokrater for bordenden i byrådet opfattede man mere askolerne som privatskoler for det bedre borgerskabs børn.

Kilder 
 Består primært af data fra WikiSilkeborg.

Eksterne henvisninger 
 

Personer fra Silkeborg
Skolefolk fra Danmark
Peugeot 308 (2013)

Peugeot 308 er en lille mellemklassebil fra Peugeot, som blev introduceret i 2013 på Frankfurt Motor Show og kom til Danmark i weekenden 2.-3. november 2013. Bilen er en afløser af 1.generation Peugeot 308, der udkom i 2007. Selvom bilen bærer samme navn som sin forgænger, er bilen dog markant ændret. Dette er som del af en ny designstrategi for Peugeots biler.

Navngivning 
Efter Peugeot 301 er 308 den anden Peugeot-model hvor et modelnummer genbruges, og den første med samme modelbetegnelse som forgængeren. Dette følger Peugeots nye nummereringssystem, hvor det sidste ciffer altid er "8" for normale modeller og "1" for modeller beregnet til vækstlande.

Tekniske specifikationer 
Anden generation af Peugeot 308 er baseret på PSA Peugeot Citroën's EMP2-platform, og er derved blevet ca. 140 kg lettere end den gamle model.

Motorer

Kilder

Eksterne henvisninger 

 Officielt websted 

308 (2013)
Små mellemklassebiler
Forhjulstrukne biler
Biler introduceret i 2013
Biler fra 2010'erne
Årets Bil i Europa
Olie Gas Danmark

Olie Gas Danmark er brancheorganisation for den danske olie- og gasbranche. Olie Gas Danmarks medlemmer er olieselskaber og leverandørvirksomheder, som har tilknytning til olie- og gasproduktionen på den danske sokkel. Olie Gas Danmark blev stiftet i 2012 som en sammenlægning af de to tidligere organisationer, Danish Offshore Industry (DOI), som var en del af Dansk Industri, og Danish Operators, som var en forening af olieselskaber på dansk sokkel.

Formand for Olie Gas Danmark er Troels Albrechtsen, Senior Vice President, Head of Corporate Technology & Projects i Maersk Oil.
Olie Gas Danmark har til huse i indre by i København.

Organisationer fra Danmark
Odeon

Odeon, Odea eller Odeum har flere betydninger:

 Odeon (bygning) - Antikke græske og romerske bygninger til sang, musikopførelse og poesikonkurrencer
 Herodes Atticus' Odeon - Beliggende på den sydvestlige skråning af Akropolis i Athen
 Perikles' Odeon - Athens Odeon, som lå ved indgangen til Dionysus' Teater

Biografer og teatre 
 Odeon Teatret – biograf i København fra 1925 til 1958
 Cineplex Odeon – biografkæde i Canada, ejet af Cineplex Odeon Corporation
 Hammersmith Odeon – tidligere navn for Hammersmith Apollo i London
 Odeon Newport – tidligere navn for Newport City Live Arena i Wales
 Odéon-Théâtre de l'Europe (tidligere Théâtre de l'Odéon) – teater i Paris
 Odeon Cinemas – britisk biografkæde som opererer i Storbritannien og Irland
 Odeon Events Centre – kongresscenter i Canada
 Odeon (Boston) – tidligere foredrags- og koncerthus i Boston i USA
 Odeon (München) – tidligere koncertsal i München i Tyskland
 Odeon (Odense) – musik-, teater- og konferencehus i Odense

Musik 
 Odeon Scenen – Roskilde festivals rockscene siden 2003
 Odeon (album) - Musikalbum fra 2013 af Tosca
 "Odeon" - Komposition af Ernesto Nazareth

Andet 
 Odeon Station - letbanestation i Odense
 Odéon (Paris Métro) - Station på linjerne 4 og 10 i Paris' metro
 Cineplex Odeon Films - Filmdistributør for den canadiske biografkæde Cineplex Odeon Corporation
 Odeon Records - Tidligere tysk pladeselskab, grundlagt i 1903
 Odeon TV - Italiensk tv-netværk
Odeon (bygning)

Odeon (fra Oldgræsk ᾨδεῖον, Ōideion, bogstaveligt "syngested", eller "bygning for musikkonkurrencer"; fra ordet ἀείδω, aeidō, "jeg synger", som også er stammen af ᾠδή, ōdē,  "ode", og ἀοιδός, aoidos, "sanger") er navnet på flere af græske og romerske bygninger bygget med tanke på musikudøvelse, såsom sangøvelser, musikalske forestillinger, poesikonkurrencer og lignende.

Beskrivelse 
Odeon-bygningerne blev konstrueret efter samme princip som oldtidens græske teatre, men i sammenligning dog kun med en fjerdedel størrelse og blev, af hensyn til akustikken, bygget med tag. Prototypen på et odeon var Perikles' Odeon (Odeon i Athen), en bygning overvejende udført i træ, ned mod den sydlige skråning af Akropolis i Athen.

Teatre
Jonas Dal

For politikeren, se Jonas Dahl
 
Jonas Dal Andersen (født 7. juli 1976) er en dansk fodboldtræner, der er chef for FC Midtjyllands Nigeria projekt.

Trænerkarriere 
Jonas Dal startede sin trænerkarriere i FC Midtjylland, hvor han i ti år var en del af trænerstaben i klubben i forskellige roller. Blandt andet som træner for klubbens reservehold, Ikast fS.

Hobro IK 
Han blev ansat i Hobro IK fra den 1. februar 2013 på en lejeaftale fra FC Midtjylland. I første omgang gjaldt aftalen frem til sommeren 2013, men efterfølgende forlænget til udgangen af 2013.
I november 2013 indgik Dal en to-årig aftale med klubben, så han ikke længere var tilknyttet FC Midtjylland.  Forlængelsen kom efter et succesfuldt efterår, hvor Hobro IK toppede 1. division. Det lykkedes Dal at føre Hobro op i Superligaen, og han formåede også at sikre klubben overlevelse i den bedste række i første sæson i ligaen.

Esbjerg fB 
I oktober 2015 blev Dal ansat som ny træner for Hobros Superliga-konkurrenter Esbjerg fB. Her blev han fyret 30. juni 2016.

AC Horsens

Referencer

Eksterne henvisninger 
 

Fodboldtrænere fra Danmark
Fodboldtrænere fra Hobro IK
Fodboldtrænere fra Esbjerg fB
Møbelringen Cup 2013

Møbelringen Cup 2013 var den 13. udgave af kvindehåndboldturneringen Møbelringen Cup og blev afholdt fra den 29. november – 1. december 2013 i Drammenshallen i Drammen i Norge. Turneringen havde deltagelse af , ,  og værtsnationen . Turneringen blev vundet af Norge.

Resultater 

2013
Håndbold i 2013
Havfruegrunden

Havfruegrunden var tidligere en sandgrund i havneløbet i Københavns Havn mellem Slotsholmen og København. Den lavvandede grund havde sit navn, da der var rygter om, at den var et populært tilholdssted for havfruer.

Fra 1610/1611 til 1795 var monumentet "Leda og Svanen" opstillet på en høj søjle på en lille kunstig ø, der blev opført på Havfruegrunden.

Monumentet og Havfruegrunden blev fjernet i 1798 som del af en udgravning af havneløbet.

I 2009 blev en bronzekopi af Anne Marie Carl Nielsens skulptur ”Havfrue” fra 1921 opstillet på Havfruegrunden.

Noter og referencer 

Københavns Havn
Middelgrunden (Øresund)

Middelgrunden er en grund (et område med lille vanddybde) i Øresund.

På Middelgrunden byggede man i 1890-1894 Middelgrundsfortet og i 2001 Middelgrundens Vindmøllepark.

Eksterne henvisninger 
 www.middelgrunden.dk - officiel website for Middelgrundens Vindmøllelaug

Øresund
Rev i Danmark
Mogens Jespersen

Mogens Eduard Jespersen (født 15. maj 1956 i Thisted) er en dansk politiker, der siden 2014 har været borgmester i Mariagerfjord Kommune, valgt for Venstre. Han har en uddannelse som bilforhandler og havde i perioden 1978-2008 en Toyota-bilforretning i Hadsund. I perioden 2007-2014 var han viceborgmester i Mariagerfjord Kommune.

Mogens har siden 1997 siddet i byrådet for Venstre. De første 8 år var han i Hadsund Byråd, og fra 2007 i Mariagerfjord Byråd. Han sidder i økonomiudvalget og børn og familieudvalget. Han blev udpeget som Venstres borgmesterkandidat den 8. august 2013.

Privat 
Mogens Jespersen er søn af Tage Jespersen som var borgmester i Hadsund Kommune i perioden 1970–1986. Han er født i Thisted, men flyttede til Hadsund med sin familie da han var 6 måneder gammel. Han er gift med Lone og har 2 voksne døtre.

Curriculum Vitae

Parlamentarisk karriere 
 Medlem Mariagerfjord Byråd
 Medlem økonomiudvalg
 Formand Børn og Familieudvalg
 Formand Martinus Sørensens Mindefond
 Næstformand Hadsund Fjernvarmeværk
 Næstformand Spar Nord Bankråd
 Medlem Alm.Brand repræsentantskab København
 Medlem bestyrelse Toyota Hadsund A/S
 Bestyrelsesmedlem Stinne og Martinus Sørensens Fond Aalborg.

Kilder 

Personer fra Thisted
Personer fra Hadsund
Viceborgmestre fra Venstre
Danskere i 1900-tallet
Danskere i 2000-tallet
Medlemmer af Mariagerfjord Byråd
Medlemmer af Hadsund Byråd
Borgmestre fra Venstre
Borgmestre i Danmark 2018-2021
Borgmestre i Danmark 2022-2025
MS Rio de Janeiro

MS Rio de Janeiro var et lastskib bygget i 1914 for det tyske rederi Hamburg Süd. Hun blev derefter kaldt MS Santa Ines, men navnet blev ændret til MS Rio de Janeiro i 1921. Skibet blev beslaglagt af den tyske flåde 7. marts, 1940, og deltog som troppeskib forud for angrebet på Norge under 2. verdenskrig i april 1940, med destination Bergen.

Skæbneturen 
Skibet forlod Stettin 6. April 1940 kl 03:00. Samlet var der 380 mand om bord på skibet, som også var lastet med seks 20 mm Flak 38 kanoner, fire 105 mm antiluftskyts kanoner, 73 heste, 71 køretøjer og 292 tons forsyninger, dyrefoder, brændstof og ammunition.

Skibet blev torpederet og sænket den 8. april kl 11:15, dagen før Operation Weserübung i Skagerrak udenfor Lillesand, af den polske ubåd ORP Orzeł. Ca. 180 mænd blev reddet af skyndte norske fiskerbåde og andre lokale fartøjer, mens 200 mænd blev dræbt. Tilstedeværelsen af heste og af uniformerede tyske soldater blandt de reddede som hævdede, at skibets destination var Bergen, blev rapporteret til flere norske myndigheder, uden at nogen lod til at indse, at en invasion var umiddelbart forestående.

Vraget blev ikke fundet frem til sommeren 2015. Da det blev det lokaliseret af dykkere.. Dog er det stadig fundet dele af vraget.

Referencer 

 Kristen Taraldsen: Ti i krig, Fædrelandsvennen, Kristiansand (1998) 
 Kristen Taraldsen: Da krigen kom til Lillesand: Den dramatiske torpederingen av «Rio de Janeiro» 8. april 1940, Fædrelandsvennen, Kristiansand (1984) 
 Carl Herbert: Kriegsfahrten deutscher Handelsschiffe. Broschek & Co, Hamburg 1934.
 Arnold Kludas: Die Schiffe der Hamburg-Süd 1871 bis 1951. Gerhard Stalling Verlag, Oldenburg 1976, 

Ro, MS Rio de Janei
Skibe fra 2. verdenskrig fra Tyskland
Norge under 2. verdenskrig
Kim Larsens diskografi

Den danske sanger, sangskriver og musiker Kim Larsens diskografi består af otte studiealbum, ét livealbum, syv opsamlingsalbum og én EP udgivet under eget navn. Han har yderligere udgivet musik i konstellationerne Gasolin' (1969–1978), Starfuckers (1978), Kim Larsen & Jungledreams (1982), Kim Larsen & Bellami (1986–1992), og Kim Larsen & Kjukken (1995–2018).

Album

Studiealbum

Livealbum

Opsamlingsalbum

EP'er

Med Gasolin' 

 Gasolin', 1971
 Gasolin' 2, 1972
 Gasolin' 3, 1973
 Gasolin' (UK-udgave), 1974
 Stakkels Jim, 1974
 The Last Jim (Uk-udgave), 1974
 Gas 5, 1975
 What A Lemon (UK/USA-udgave), 1976
 Gasolin' - Live sådan, (dobbelt-LP), 1976
 Efter endnu en dag, 1976
 Gør det noget, 1977
 Killin' Time, 1978
 Gøglernes aften (Live i Skandinavien), 1978

Med Starfuckers 

 1978 Vogt Dem for efterligninger (live)

Med Kim Larsen & Jungledreams 

 1982 Sitting On A Time Bomb

Med Kim Larsen & Bellami 

 Der er ingen information tilgængelig om hitlisteplacering ved udgivelse. Da albummet blev genudgivet i 2008, opnåede det en andenplads.

Med Kim Larsen & Kjukken

Albumoptrædener

Se også 
 Kim Larsen & Kjukkens diskografi

Referencer 

Larsen, Kim diskografi
Dorthe Zielke

Dorthe Zielke (født 26. april 1977 i Kolding) er en dansk trompetist, der især er kendt for at spille i kirkerum.

Zielke er uddannet fra Det Kongelige Danske Musikkonservatorium og har gennem mange år spillet for flere kendte orkestre og ensembler, bl.a. for DR SymfoniOrkestret, Det Kongelige Kapel, flere landsdelsorkestre samt Radiosymfoniorkestrene i Berlin og Frankfurt, Europa Philharmonie og Mahler Chamber Orchestra.

Hun har siden 1998 dannet makkerpar med organist og dirigent Søren Johannsen, og de har sammen udgivet fire cd'er med klassiske værker fortolket for orgel og trompet.

Kildehenvisninger

Eksterne henvisninger 
 Officiel hjemmeside 

Personer fra Kolding
Trompetister fra Danmark
Christian Monggaard

Christian Monggaard (født 1972 i Silkeborg) er en dansk filmskribent. Han virker som filmjournalist og anmelder ved Information.
Derudover har han udgivet flere bøger, blandt andet biografier om Wikke & Rasmussen (2006), Erik Balling (2011) og Ib Tardini (2015) samt et par bøger med film- og tv-quiz. Den 19. september 2017 udkom bogen Drømmen om Hollywood, som han har skrevet sammen med Jacob Wendt Jensen. Den handler om de mange danske filmfolk, der gennem de seneste 100 år har søgt lykken i den amerikanske film- og tv-industri.

I 2019 udkom bogen Brug dit hjerte som telefon der handler om Wikke & Rasmussen. Desuden er der en bog om Robert Crumb på vej.

Eksterne henvisninger 
 

Journalister ved Dagbladet Information
Personer fra Silkeborg
Faglitterære forfattere fra Danmark
Dansksprogede forfattere fra Danmark
Filmkritikere fra Danmark
Biografiforfattere fra Danmark
Nørresundby Station

Nørresundby Station er en nedlagt dansk jernbanestation i Nørresundby i Vendsyssel. Stationen lå på Vendsysselbanen på strækningen mellem Aalborg og Frederikshavn.

Historie 

Den første station i Nørresundby blev åbnet i 1871 som udgangspunkt for Vendsysselbanen, der blev indviet den 15. august 1871 og i første omgang gik fra Nørresundby til Frederikshavn. Senere kom der forbindelse til Aalborg Banegård via Jernbanebroen over Limfjorden, som blev åbnet for trafik den 8. januar 1879.

På grund af de uvisse forhold omkring banens fremtidige videreføring over Limfjorden, blev den første stationsbygning opført i træ. Den midlertidige træbygning kom dog til at stå helt til 1907, før der blev opført en ny stationsbygning tegnet af Heinrich Wenck.

Den 19. marts 1897 åbnede jernbanestrækningen Nørresundby-Fjerritslev, også kaldet Fjerritslevbanen og den 18. september 1899 åbnede jernbanestrækningen Nørresundby-Frederikshavn, også kaldet Sæbybanen, begge en del af Fjerritslev-Frederikshavn Jernbane. Næsten alle tog udgik fra Aalborg Banegård, så det var kun togene på strækningen til Fjerritslev, der standsede på Nørresundby Station, mens togene mod Frederikshavn standsede på Nørresundby Havnestation. Sæbybanen blev nedlagt 31. marts 1968, mens Fjerritslevbanen blev nedlagt 1. april 1969.

Nørresundby Station blev nedlagt i 1972. I 2003 åbnede den nye Lindholm Station ca. 300 meter nord for den gamle Nørresundby Station som en del af Aalborg Nærbane.

Litteratur

Eksterne henvisninger 

 Nordjyllands Jernbaner

Stationer på Vendsysselbanen
Nedlagte jernbanestationer i Danmark
Station
Station